cyanic-selkie/wikianc huggingface dataset:
Tabulyasiya simvolu
tabbed browsing – səkməklə gözdən keçirmə; veb-brauzerin yuxarısındakı "qulaqlıq"ları (TABS) çıqqıldatmaqla bir pəncərədə açılmış bir neçə veb-səhifənin birindən o birinə tez keçmək imkanı. Birdən çox veb-səhifə açıldıqda brauzerin pəncərəsinin yuxarısında "qulaqlıq"lar əmələ gəlir. Hər bir açıq veb-səhifənin öz "qulaqlığ"ı olur və aktiv "qulaqlıq" öz səhifəsi ilə ön planda əks olunur, qeyri-aktiv "qulaqlıq"lar isə arxada gizlənir. İstifadəçi hər hansı "qulaqlığ"ı çıqqıldatmaqla onu aktivləşdirə, yəni həmin səhifəni ön plana keçirə bilər.
tab-delimited – səkmə simvolu ilə sınırılmış, tabulyasiya simvolu (ASCII 9) ilə ayrılmış; səkmə simvolu ilə sınırılmış fayl mətn faylıdır və bu faylda verilənlər bir-birindən tabulyasiya simvolu ilə ayrılırlar ki, redaktorda baxanda sütun boyunca düzülmüş kimi görünürlər. Doğrudur, müxtəlif redaktorlar sütunları fərqli yerləşdirə bilər, ancaq bu, cədvəldəki elementlərin nizamını pozmadan onları mətn faylında saxlamağın yollarından biridir.
Tab key ~ клавиша табуляции ~ sekme tuşu, Tab tuşu ~ səkmə klavişi, tabulyasiya klavişi – klaviaturada: üzərində iki ox şəkli (bir sola, obiri sağa yönəli), yaxud, sadəcə, Tab qeyd olunmuş klaviş. Bu klavişdən ənənəvi olaraq (məsələn, mətn prosessorunda) sənədə tabulyasiya simvolları daxil etmək üçün istifadə olunur. Başqa tətbiqi proqramlarda tabulyasiya klavişi çox zaman ekranda seçdirilmiş elementi bir yerdən başqa yerə aparmaq üçün istifadə olunur. Menyu sisteminin istifadə edildiyi proqramlarda menyu bəndinin birindən başqasına keçmək üçün, adətən, tabulyasiya klavişindən istifadə olunur; verilənlər bazası və elektron cədvəllərin əksəriyyətində tabulyasiya klavişi basıldıqda seçilmiş elementin göstəricisi (işıqlanma, kursor, çərçivə və s.) yazı hüdudunda, yaxud xanalar arasında hərəkət edir.
tab stop ~ позиция табуляции ~ sekme durağı ~ tabulyasiya yeri – pəncərədə, sətirdə: TAB klavişini basdıqda kursorun yerini dəyişdiyi nöqtə. Bax: RULER, TABULATION, WORD PROCESSOR
Litsea dilleniifolia
(Litsea dilleniifolia) —  fəsiləsinin  cinsinə aid bitki növü.
Fındıqcalı şanagüllə
və ya Hind lotusu — cinsinə aid bitki növü.
Zenfira Ağayeva
Ağayeva Zenfira Rza qızı — Azərbaycan alimi, kimya elmləri doktoru (2013), AMEA-nın baş elmi işçisi (2014).
Həyatı
Zenfira Ağayeva 26 avqust 1946-ci ildə Bakı Şəhərinin Səbail rayonunda anadan olmuşdur. 1965-ci ildə M.Əzizbəyov adına Azərbaycan Neft və Kimya İnstitutunun Kimya-texnologiya fakültəsinə daxil olmuşdur. 1965-ci ildə həmçinin Azərbaycan SSR Elmlər Akademiyasının Neft Kimya Prosesləri İnstitutunda işləməyə başlamışdır. 1971-ci ildə M.Əzizbəyov adına Azərbaycan Neft və Kimya İnstitutunun kimya-texnologiya fakültəsini müvəffəqiyyətlə bitirmiş, 1975-ci ildə Azərbaycan SSR Elmlər Akademiyasının Kimya İnstitutunda işə qəbul olunmuşdur.
1991-cü ildə namizədlik, 2013-ci ildə isə doktorluq dissertasiyası müdafiə etmişdir. 2014-ci ildə Azərbaycan Elmlər Akademiyasının Kataliz və Qeyri-Üzvi Kimya İnstitutunun 4 saylı Laboratoriya müdir müavini təyin olunmuşdur.
Den Kueyl
Den Kueyl — ABŞ-lı siyasətçi. 1989-1993-cü illərdə, Prezident Corc H.U. Buşun hakimiyyəti dövründə ABŞın 44-cü vitse-prezidenti vəzifəsində çalışmışdır.
Senecio chiapensis
— fəsiləsinin  cinsinə aid biki növü.
İstinadlar
Senecio chiapensis Senecio chiapensis
Dövranlı
Dövranlı — Azərbaycan Respublikasının Göyçay rayonunun Aşağı Qaraməryəm inzibati ərazi vahidində kənd. Azərbaycan Respublikası Milli Məclisinin 19 may 1993-cü il tarixli, 611 saylı Qərarı ilə Göyçay rayonunun faktiki mövcud olan Dövranlı kəndi İncə kənd Sovetinin tərkibində rayonun yaşayış məntəqələri siyahısına əlavə edilmiş və Alxasova kənd Sovetinin tərkibinə verilmişdir. Azərbaycan Respublikası Milli Məclisinin 1 sentyabr 2004-cü il tarixli, 727-IIQ saylı Qərarı ilə Göyçay rayonunun Dövranlı kəndi Alxasava kənd inzibati ərazi dairəsi tərkibindən ayrılaraq, mərkəzi Aşağı Qaraməryəm kəndi olmaqla, Aşağı Qaraməryəm kənd inzibati ərazi dairəsi yaradılmışdır.
Toponomikası
Dövranlı oykonimi haqqında müxtəlif mülahizələr vardır. Bir çoxları toponimi dövran termini ilə əlaqələndirirlər. Bəziləri isə toponimi dövral, davral sözü ilə bağlayırlar. Qazax dialektində davar sözü "hündür, ucaboylu" mənasındadır.
Coğrafiyası və iqlimi
Kənd rayon mərkəzindən cənub-şərqdə, Alxasava və İncə kəndlərin yaxınlığında, Yuxarı Şirvan kanalının sağ sahilində, Şirvan düzündə yerləşir.
Əhalisi
Əhalisi 334 (2009) nəfərdir.
Barbankos
Barbankos – vulkan konusunun yamac larında, axan suyun təsiri altında krater dən ətəyə qədər açılmış radial dərin yarğan dır. .
Dövranlı
İqtisadiyyatı
Əhalinin əsas məşğuliyyəti heyvandarlıq, taxılçılıq, pambıqçılıqdır.
Meşə xurma palması
Təbii yayılması
Afrika və Asiyanın tropiklərində yayılmışdır, qədim, mədəni bitki vadilərinin şahzadəsi adlanır.
Ekologiyası
İşıq, rütubətsevən bitkidir.Çox quru havada finikdə yarpaqların ucları qonurlaşır və onlarda tor gənəsi əmələ gəlir.Tez – tez yuyulma palmanın yarpaqlarını qurumadan və zərərvericilərin hücumundan qoruyur.Aprel- may aylarında köçürülməsi ( cavan palmalar hər il. Iriləri 3-4 ildən bir, ancaq hər il torpağın üst qatı dəyişməlidir) məqsədyönlüdür. Çimli, yarpaqlı, çürüntülü və qumlu torpaqlarda yaxşı bitir.Bu növ finik xloroz xəstəliyinə məruz qalır, bu da onun boy artımının zəifləməsinə və yarpaqda qonur xalların əmələ gəlməsinə səbəb olur.
Azərbaycanda yayılması
Mərdəkan dendrarisinə 2008-ci ildə introduksiya olunmuşdu. Meşə finik palması son dövrlərdə Bakı da, Gəncə də, Suymqayıt  da, lənkəran  - Astara  bölgələsində və s. Şəhər və rayonlarda mədəni şəraitdə parklarda, bağlarda becərilir.
Erica lusitanica
—   fəsiləsinin  cinsinə aid bitki növü.
Ox (I mövsüm)
ABŞ döyüş-dram teleserialı olan "Ox"un birinci mövsümünün premyerası 10 oktyabr 2012-ci ildə The CW telekanalında baş tutmuş, birinci mövsüm 23 seriyadan ibarət olmuşdur. Serial Mort Vayzinger və Corc Papp tərəfindən yaradılmış, cinayətkarlığa qarşı mübarizə aparan kostyumlu DC Comics personajı Yaşıl Oxdan bəhs edir. Birinci mövsümün şourannerləri Qreq Berlanti, Mark Quqqenheym və Endryu Kreyzberqdir.
Birinci mövsümdə, Starlinq-sitidən olan milyarder və pleyboy Oliver Kuin (Stiven Amell) gəmi qəzasına düşdükdən sonra beş il sirrli adada yaşayır. Şəhərə qayıtdıqdan sonra isə anası Moyra Kuin (Süzanna Tompson), bacısı Teya Kuin (Villa Holland) və dostu Tommi Merlinlə (Kolin Donnell) görüşür. O, gecələr kapüşonlu maska geyərək cinayətkar və vigilantlara qarşı mübarizə aparmaqla yanaşı həm də şəxsi münasibətlərini qaydaya salmağa çalışır. O, Malkolm Merlinin planının üstünü açaraq şəhərin Qleyds rayonunun dağıdılmasına mane olmağa çalışır. Mübarizə zamanı onun yaxın tərəfdaşları Con Diql (Devid Ramsi) və Felisiti Smok (Emili Bett Rikards) olurlar. Oliver həm də keçmiş sevgilisi Lorel Lenslə (Keti Kassidi) münasibətlərini bərpa edir. Birinci mövsümdə həm də Oliverin adana keçirdiyi günlərlə bağlı fleşbeklər göstərilir.
Tənqidçilər tərəfindən əsasən müsbət qəbul edilən birinci mövsüm, hər həftə ortalama hesabla 3.68 milyon izləyicini ekranlar qarşısına toplaya bilmişdir. Amellin canlandırdığı Oliver Kuin/Ox personajı "Aclıq oyunları" trilogiyasından Kitness Everdin obrazı ilə müqayisə edilmiş, mövsümün isə hələ də şəxsi identiklik axtarışında olması vurğulanmışdır. Mövsüm iyirmi bir nominasiyada müxtəlif mükafatlara namizəd göstərilmiş və onlardan bəzilərini qazanmağa müvəffəq olmuşdur. Birinci mövsüm 17 sentyabr 2013-cü ildə DVD və Blu-ray formatlarında satışa çıxarılmışdır.
Məzmunu
Robert Kuin ölümündən qabaq oğlu Oliver Kuinə etiraf edir ki, o da doğma şəhərləri Starlinq-sitinin dağıdılmasında iştirak edənlərdən biri olmuşdur. Robert oğlundan xahiş edir ki, özü tərəfindən braxılmış səhvləri düzəltsin. Oliver beş il suyun çıxardığı adada qaldıqdan sonra nəhayət ki, doğma şəhərinə qayıdır, lakin elə həmin ərəfədə Oliverin uşaqlıq dostu Tommi Merlin qaçırılır, atasının Oliverə nəsə danışdığının öyrənilməsinə çalışılmasından sonra, o, planını həyata keçirməyə başlayır. O, tərk edilmiş zavodda özü üçün qərargah yaradır.əcə əvvəl xalq arasında milyarder və pleyboy kimi tanınan Oliver gecələr maska və kostyum geyinərək cinayətkarları cəzalandırmağa və zəifləri qorumağa başlayır. Bu müddət ərzində o, pul dövriyyəsində insanları aldadan Oliver Hant, Çin Triadası ilə əlbir olub insanları talan edən Martin Sommers, muzdlu qatil Dedşot, bankları qarət edən ailə dəstəsi, Ovçu qız, keçmiş yanğınsöndürən Fayerflay, zirehli bank avtomobillərini talan edən keçmiş Əfqanıstan veteranı Ted Geynor, şəhərə ağır narkotik vasitə olan Vertiqonu yayan Qraf, manyak Sayrus Venç, brilyant ovçusu Kələkbaz, özünü "Xilaskar" adlandıran cinayətkar və Malkolm Merlində qarşı mübarizə aparır. Sonuncu ilə mübarizədə onu zərərsizləşdirsə də, Starlinq-sitinin Qleyds rayonunun dağıdılmasının qarşısını ala bilmir. Üstəlik Moyra Kuin dağıdılmada iştirak etdiyini etiraf edərək həbsə düşür.
Bacısı Teya ilə mürəkkəb münasibətlərə malik olan Oliver daima onu qorumağa çalışır. Adadan qayıtdıqdan qısa müddət sonra o, teyanın narkotik maddədən istifadə etdiyini öyrənir. Ad günü zamanı narkotikin təsiri altında avtomobil idarə edən Teya qəza törədir. Qan analizi zamanı polis onun narkotikdən istifadə etdiyini anlayır və həbs edir. Oliver narkotik maddə istehsalçı və satıcısı Qrafın tutulmasında polisə kömək edərək bacısını xilas edir. Bundan sonra Teya dəliqanlı gənc Roy Harperlə görüşməyə başlayır.
Oliver anası Moyra ilə də mürəkkəb münasibətlərə malikdir. Adadan qayıtmasından sonra anası birgə çalışdığı cinayətkarla birlikdə Oliverin qaçırılaraq atasından nə eşitdiyinin öyrənilməsində iştirak edir. Daha sonra ikinci həyat yoldaşı Volter Stil Moyranın əməllərini araşdırmağa başlayır və qısa müddət sonra qaçırılaraq naməlum yerdə saxlanılır. Şirkət qarşısında iş görüşməsindən çıxarkən Moyra və onun həmkarına motosikletli Ovçu qız hücum edir. Oliver Ovçunun izinə düşərək onun kimliyini müəyyənləşdirir və qarşısını alır. Daha sonra isə atalığı Volter Stili əsirlikdən azad edir. Evə qayıdan Volter boşanma ərizəsi verərək Moyraya inanmadığını bildirir.
Adadan qayıdan Oliver keçmiş sevgilisi Lorel Lens və ən yaxın dostu Tommi Merlin arasında romantik münasibətlərin olmasını öyrənir. İkili həyat yaşadığına görə Lorelin həyatını təhlükəyə atmaq istəməyən Oliver onu özündən uzaqlaşdırmağa çalışsa da buna müvəffəq ola bilmir. Tommi Oliver və Lorel arasındakı hissləri analayaraq aradan çəkilməyə qərar verir. Oliver həm də Kapüşon kostyumunda tez-tez Lorellə görüşərək işlərində ona kömək edir və onu qoruyur.
Fleşbeklərdə Oliverin adada keçirdiyi beş il ərzində başına gələn hadisələr təsvir edilir. Qəzadan sonra naməlum adada gözünü açan Oliver burada tək olmadığını başa düşür. Onu xilas edən Yao Fey adlı şəxs Oliverə sağ qalmaq və mübarizə aparmağın müxtəlif yollarını öyrədir. Onlar adadan qaçmaq istədikdə isə müxtəlif sifarişləri yerinə yetirən muzdlu hərbçi Edvard Fayers mane olur. Məlum olur ki, Fayers Feyin qızı Şadonu əsir alıb və buna görə də Oliveri təslim etməyə məcbur olub. Muzdluların əlindən qaçan Oliver Sleyd Vilsonla tanış olur və dostlaşır. Onlar birlikdə adadan çıxmaq üçün plan qurur və Fayersin mülki təyyarəni vurmaq planının qarşısını alırlar.
İstehsal
12 yanvar 2012-ci ildə The CW televiziyası Endryu Kreysberq, Qreq Berlanti və Mark Quqqenheym tərəfindən inkişaf etdirilən, Yaşıl Ox adlı DC Comics personajından bəhs edəcək yeni teleserial hazırladığını elan edir. Bir həftə sonra teleserialın pilot seriyasının çəkkilməsi rejissor Devid Natterə sifariş edilir. Natter həm də Klark Kentin Supermen olmağa gedən yolda həyatından bəhs edən "Smolvil" teleserialının pilotunu çəkmişdi. Həmin ayın sonunda Stiven Amell Oliver Kuin adlı rolu canlandırmaq üçün seçilir. Serial üzərində çalışan yaradıcı heyət və prodüsser Mark Quqqenheym bildirir ki, "öz kurs və yaradıcılıq yolunu" seçmək istəyirlər, özünün Yaşıl Ox/Oliver Kuini (Castin Hartli) olan "Smolvil" serialı ilə birbaşa əlaqənin olmasını isə istəmirlər. "Smolvil"dən fərqli olaraq serialda supergüclü qəhrəman və canilərin istifadəsi nəzərdə tutulmamışdı. Buna baxmayaraq yaradıcı heyət "Smolvil"dən ilhamlanaraq həmin serialda Klark Kent kimi Oliver Kuin də "insanlıq axtaran" təsvir edilir. Supergüclərdən imtina edilməsi icraçı prodüsserlərin qərarı olmaqla, "Ox" serial ilə başladılan bu kainatda personajların daha realistik görünüşlü olmasına hesablanmışdı. Tam mövsümün çəkilməsinə 22 oktyabr 2012-ci ildə sifariş verilmişdir.
Yaradıcı heyət müxtəlif DC Comics personajları və DC Kainatı aspektlərini istifadə etməyə çalışmışdır. Quqqenheym Supermen komikslərində təqdim edilmiş Big Belly Burger restoran franşizinin "Ox"un üçüncü seriyasında təqdim edilməsi və daha sonra istifadə olunmasını buna nümunə göstərir. Kreysberq deyir: "Çoxlu sayda DC Kainatı personajları vardır ki, nə televiziyada, nə də kinematoqrafiyada istifadə olunmamışdır. Biz çalışacıyıq ki, fanatların sevdiyi, lakin geniş kütləyə tanış olmayan personajları istifadə edərək tanıdaq."
Aktyor seçimi
Daha əvvəl CW telekanalının istehsalı olan "Vampirin gündəlikləri" və "90210" teleseriallarında rol almış Stiven Amell 31 yanvar 2012-ci ildə "Ox"un aktyor heyətinə seçilmiş ilk aktyor olmuşdur. Fanatlar onun bu rol üün seçilməsinə qarışıq münasibət göstərmiş, bəziləri isə "Smolvil"də Yaşıl Oxu canlandıran Castin Hartlinin yeni serialda da rolunu canlandırmasını istəyirdilər. Amell Oliver Kuin rolu üçün dinləmədən keçirilmiş ilk aktyorlardan biri olmuş, Kreysberq "lap əvvəldən onun düz nöqtəyə vurduğunu" və "digərlərinin onunla müqayisədə sönük qaldığını" hiss edir. Dinləmə zamanı istifadə edilmiş pilot ssenarisi ilin əvvəlinə kimi alınmış ssenarilərdən birincisi idi.
Prodüsser Mark Quqqenheym bildirir ki, "öz kurs və yaradıcılıq yolunu" seçmək istəyirlər, özünün Yaşıl Ox/Oliver Kuini (Castin Hartli) olan "Smolvil" serialı ilə birbaşa əlaqənin olmasını isə istəmirlər. Buna görə də onlar əsas rol üçün yenidən aktyor seçimi etməyə qərar verirlər. "Rent-a-Goalie" adlı yarım saatlıq Kanada teleşousunda rol alan Amell yaxşı bədən formasına malik idi və Reseda, Kaliforniya yaxınlığındkı "Tempest Freerunning Academy"də məşq edirdi. O, həm də oxatma dərsləri almış, oxatmanın əsaslarını öyrənməzdən isə yaydan buraxılan oxun televiziya və kinematoqrafda necə qeyri-dəqiq görünməsi haqqında videoya baxmışdır. Televiziyada növbəti dəfə Oliver Kuin obrazını canlandırmalı olan Amell özündən əvvəl bu personajın müxtəlif versiyalarını görümüşdü: "Kuin gündəlik pleyboy, Kuin yaralı qəhrəman, Kuin düşüncəli Hamlet, aşiq Kuin, döyüşçü Kuin və sair."
Bir ay sonra Devid Ramsi serialın orijinal personajı olan və "Green Arrow: Year One" yazarı Endi Diqlın şərəfinə adlandırılmış Con Diql adlı obrazı canlandırmaq üçün seçilmişdir. Ramsi komiks personajına uyğunlaşmalı olmadığına görə narahat olmurdu. Bu ona "Personajı götürüb qaçmağa" imkan verir. 14 fevral 2012-ci ildə Süzanna Tompson Moyra Kuin rolu üçün seçilir. Növbəti gün Keti Kassidi və Villa Hollandın müvafiq olaraq Lorel Lens və Teya Kuini canlandıracaqları elan edilir. Müvəkkil və Oliverin keçmiş sevgilisi olan Lorel Lens "zamanla Qara bülbülə çevriləcək və ya çevrilməyəcək" Dayna Lorel Lensin adı ilə adlandırılmışdır. Kassidi deyir ki, ağıllı, yaradıcı və sərt Berlanti, Nattler, Kreysberq və Quqqenheym tərəfindən dinləmədən keçirilmişdir. Hollandın canlandıracağı personaj "Oliverin qlamur həyat sürən və mümkün davranış sərhədlərini yoxlayan bacısı" kimi təsvir edilir. O, qismən komikslərdəki Miya Derden obrazına əsaslanmaqla onun orta adı Miyanı istifadə edir, üçüncü mövsümün finalında isə Spidi adı ilə mübarizəyə başlayır. Bir müddət sonra Brayan Markinson "rüşvətxorluğu ilə Lorel Lens və onun işlədiyi hüquq firmasının diqqətini cəlb edən" cinayətkar Adam Hantı canlandırır. 21 fevral 2012-ci ildə Kolin Donnel Yaşıl Oxun arxidüşməni Merlinin şərəfinə adlandırılmış Tommi Merlin rolunu canlandırmaq üçün seçilmişdir. O, "Oliverin yaxın dostu və pleyboy, yaxşı günlərin qayıtması üçün dostunun qayıtmasını gözləyən, lakin onun dəyişildiyini öyrəndikdə məyus olan biri" kimi təsvir edilir. 2 mart 2012-ci ildə Pol Blektron və Ceymi Şeridanın Kventin Lens və Oliverlə Teyanın atası Robert Kuini canlandırmaq üçün seçilmiş, Blektron isə aktyor heyətinin davamlı üzvünə çevrilmişdir. Jaklin Makİnnes Vud Lorelin bacısı Sara Lens rolu üçün seçilmişdir, lakin personaj ikinci mövsümdə qayıtdıqda Vud, aktrisa Keyti Lotzla əvəz edilmişdir.
Çəkilişlər
Mövsümün istehsalına 2012-ci ilin martında Kanadanın Britaniya Kolumbiyası əyalətindəki Vankuver şəhərində başlanılmışdır. Serialda hadisələr iki müxtəlif davamlıqda baş verdiyinə görə, çəkilişlər xüsusi cədvələ uyğun həyata keçirilmişdir. Adada baş verən hadisələrin çəkilişləri Vankuverdəki Vaytekliff parkı ərazisindəki sahil evləri yaxınlığında aparılmışdır. İstehsalçı heyətə isə tikililərin kamera çərçivələrindən kənarda saxlanılması tapşırılmışdı. Bundan əlavə, prodüsser Mark Quqqenheym çəkiliş prosesini mürəkkəb adlandırır: "Stiven [Amell] parik geyinməli və baxışını xeyli dəyişməli idi. Əslində hər həftə hər seriya üçün bu xatirə səhnələrinin çəkilməsi çox iddialı iş idi. Çünki, Endryunun [Kreysberq] da dediyi kimi, həmin səhnələr sanki, ayrıca serialdır." Royal-Roads Universitetinin Hetli qəsri Kuin ailəsi malikanəsinin eksteryer çəkilişləri üçün istifadə edilmişdir. "Smolvil" teleserialında Hetli qəsri Lütorun ailə evi kimi istifadə edilmişdi. Vankuverdə yerləşən "Terminal City Ironworks Kompleksi" Queen Industrial, Inc şirkət binasının eksteryer çəkilişləri üçün istifadə edilmişdir. Bina həm də Pilot seriyasında Oliver və Tomminin qaçırılaraq gizlədildiyi anbar səhnələrinin, o cümlədən Vendetta seriyasında Çin Triadasının qərargahı səhnələrinin çəkilməsi üçün istifadə olunmuşdur. Mövsümün qalan hissələrinin çəkilişlərinə 18 iyul 2012-ci ildə başlanılmış və 18 aprel 2013-cü ildə tamamlanmışdır.
Kostyumlar
Serialın realistik məzmunu istifadə edilən kostyumlar, o cümlədən Oliverin Kollin Atvud tərəfindən hazırlanan kostyumuna da təsir etmişdir. Amellin sözlərinə görə, kostyumun funksional olması vacib idi və onun bildiyi ən yaxşı variant kostyumu özü geyinə bilməsi idi: "Əgər mən onu özüm geyinə bilsəm, düşünürəm ki, insanlar onu alarlar. Bizim ideyamız bundan ibarət idi. Bu bizim dünyamızdır. Mənim çəkmələrim əsl Nike Freelərdir. O, dəridən hazırlanıb, kifayət qədər qalın və ağır olsa da, mən onlarda hərəkət edə bilirəm. İnsanlar onu bəyənəcəklər." Pilot seriyasının rejissoru Devid Nattler deyir ki, "Biz Oliver Kuinin inanılmaz işlər görəcəyi real dünya yaradırırq. Kollin Atvudun möhtəşəm Ox kostyumu bunu əks etdirir."
Tənqidçilərin mövqeyi
Birinci mövsüm tənqidçilər tərəfindən əsasən müsbət qarşılanmışdı. Metacritic 25 təqidçinin rəyi əsasında filmi 73/100 balla qiymərləndirmişdir ki, bu da "Ox" serialının beş il ərazində həmin rəy aqqreqatorunda ən yüksək bal almış The CW şousu olmasına səbəb olmuşdur. Rəy aqqreqatoru Rotten Tomatoes 35 tənqidçinin rəui əsasında I mövsümü 86% təravətli qiymətləndirmişdir. Tənqidçilərin konsesusunda deyilir ki, "The CW-nin Oxu komiks kitablarından ilhamlanmaqla kinematoqrafik döyüş səhnələri, güclü dialoqları və maraqlı personajları ilə diqqət çəkir."
"Los Angeles Times"dan Meri MakNamara serialı keyfiyyətli görünüşü olan maraqlı səhnələşdirmə adlandıraraq, Amelli "Kitness Everdin mühiti üçün afişa oğlanı (sözsüz ki, hərfi mənada)" adlandırır. "Variety" jurnalından Brayan Louri serialı "Gözəl, lakin sərt ifası ilə qalib gələ biləcək Betmen surroqatı" adlandırır. "The A. V. Club"dann Alasdeyr Vilkins birinci mövsümün final seriyasını qiymətləndirərkən ümumilikdə mövsümü B+ dərəcəsi ilə dəyərləndirərək deyir ki, "hər şeyi tam başa düşməsəm də, mövsümdə həqiqətən də əlamətdar seriyalar var idi."
Reytinqlər
"Ox"un premyerası 4.14 milyon tərəfindən izlənmişdir ki, bu da serialı "The CW"-nin üç il ərzində ən çox izlənən şousu, eyni zamanda, 2009-cu ildə "Vampirin gündəlikləri" teleserialının çıxarılmasından sonra telekanalın ən baxımlı serialına çevirmişdir. "Ox" 2012–2013-cü illər telemövsümündə premyerasından keçən ikinci həftədə həm 18–34, həm də 18–49 yaş kateqoriyalarında reytinqini saxlayan yeganə serial olmuşdur. Birinci mövsüm ortalama 3.68 milyon izləyici sayı ilə 130-cu yerdə tamamlanmışdır. Avstraliyada serialın premyerası 1.32 milyon izləyici toplaya bilmidşir ki, bu da onu həmin gecə şəbəkə telekanallarında yayımlanmış şoular arasında üçüncü yerdə qərarlaşdırmışdır. Birləşmiş Krallıqda Sky 1 telekanalı tərəfindən yayımlanan serial 1.85 milyon izləyici ilə həftənin ən çox izlənən serialı olmuşdur. Kanadada 1.32 milyon izləyici toplayan birinci seriya yayımlandığı gecənin dördüncü, həftənin isə iyirmi üçüncü ən çox izlənən serialı olmuşdur.
Ev üçün buraxılış
"Ox: I Mövsüm" 5 diskli DVD dəsti və 9 diskli Blu-ray/DVD dəsti şəklində 17 sentyabr 2013-cü ildə ABŞ-də, 23 sentyabr 2013-cü ildə isə Birləşmiş Krallıqda satışa çıxarılmışdır. Blu-ray/DVD dəstinə əlavə materialla, kəsilmiş səhnələr, pərdə arxası çəkilişləri və Paley Fest 2012-dən olan süjet əlavə edilmişdir.
Litsea foxiana
—   fəsiləsinin  cinsinə aid bitki növü.
Akira Yamaoka
Akira Yamaoka - yapon kompüter oyunları bəstəkarı, səs mühəndisi, gitarist və prodüser əsasən Silent Hill oyun seriyasındakı bəstələrinə görə tanınır.
Senecio juergensii
— fəsiləsinin  cinsinə aid biki növü.
Ural iqtisadi rayonu
thumb|250px|right|Rusiya xəritəsində Ural iqtisadi rayonu Ural iqtisadi rayonu — Rusiya Federasiyasının 12 iqtisadi rayonundan biri. Əhalisi — 19,3 mln. nəfər, sahəsi — 824,0 min km², əhalinin sıxlığı — 24 nəfər/km².
İxtisaslaşmış sahələr
Əsas ixtisaslaşmış sahələr — neft və qaz hasilatı və emalı qara və əlvan metallurgiya, maşınqayırma (energetika, nəqliyyat, kənd təsərrüfatı), meşə, kimya, neft-kimya sənaye sahələridir. Kənd təsərrüfatında əsas sahələr taxıl və heyvandarlıq məhzulları istehsalıdır.
Coğrafi məlumatlar
Ural iqtisadi rayonu Orta və Cənubi, qismən də Şimali Uralda, həmçinin Şərqi Avropa və Qərbi Sibir düzənliyinin bir hissəsini əhatə edir. İqtisadi rayonun ərazisindən Volqa çayı hövzəsinə daxil olan Kama, Vişera, Samara çayları, Ob çayı hövzəsinə daxil olan Tobol, İset, Tura və Tavda çayları, Ural çayı axır. Ural iqtisadi rayonuna daxil olan iri və orta çayların hidroenerji resurslarının potensialı 3,3 mln. kvt.-dır, Kama çayı üzərində Votlin və Kama su anbarları tikilmişdir. İqtisadi rayonun ərazisinin 43 faizi meşə örtüyünə malikdir, odun ehtiyatı — 3.5 mlrd. m³-dir.
Faydalı qazıntıları
Ural iqtisadi rayonu müxtəlif faydalı qazıntılarla zəngindir. Bu faydalı qazıntılar müxtəlif və mürəkkəb quruluşa malik olan ağır sənaye istehsal kompleksinin yüksək səviyyədə inkişafının əsasını təşkil edir. Qara və əlvan metallurgiya, ağır maşınqayırma, ağac emalı, mineral ehtiyatlar və qaz hasilatı ümumrusiya əhəmiyyətinə malikdir. Ural iqtisadi rayonunun sənayesi üçün xüsusilə istehsalın yüksək səviyyədə təmərküzləşməsi, sənaye tullantılarından geniş istifadə edilməsi, əsas nəqliyyat xəttlərinin kəsişməsi səciyyəvidir.
Maşınqayırma
Ural iqtisadi rayonu maşınqayırma və metal emalı məhzullarına görə ölkənin aparıcı rayonlarından biridir. Ağır maşınqayırma sahəsində Uralmaş, Cənubi Uralmaş, Buzuluk zavodları, kimya maşınqayırması sahəsində Ural kimya maşınqayırma və Qlazov zavodları, elektrik avadanlıqları istehsalı və elektrotexnika sənayesi sahəsində Turbomotor, elektrik avadanlıqları zavodları xüsusilə fərqlənir. Nəqliyyat maşınqayırması Nijni Tagildə. yük vaqonları, Miassda və İjevskdə avtomobil, İjevskdə və İrbitdə motosikl, Çelyabinskdə ağır traktorlar, Orskda traktor qoşquları, Neftekamskda, Kurqanda avtobus istehsalı Ural iqtisadi rayonunun əsas sənaye müəssisələridir.
Kimya sənayesi
Əsas kimya sənayesi sahələri soda istehsalı (Berezniki, Solikamsk, Sterlitamak), müneral gübrələr (Bereznikidə və Solikamskda kalium, Bereznikidə, Permdə, Krasnouralskda azot və fosfor),xlor, müxtəlif duzlar və s. sahələrdir. Ufa, Perm, Yekaterinburq, Orenburq, Salavat şəhərlərində neft-kimya sənayesi, Orsk və Qubaxada spirt, Çaykovskda sintetik kauçuk və s. sahələr inkişaf etmişdir.
Belavia
Şirkət yaxın və uzaq ölkələrdə 17 nümayəndəliyi mövcuddur. Son zamanlar ilbəil sərnişin daşımada artım müşahidə edilir. Əgər 2010-cü ildə sərnişinlərin sayı 968 000 nəfər idisə 2013-ci ildə sərnişinlərin sayı 1,613 milyona çatmışdır.
Tarixi
thumb|left|250px Belarus mülki aviasiyasının tarixi 7 noyabr 1933 ildən başlayır. Bu il ilk terminal istifadəyə verilir. Növbəti ildə Minskə Po-2 markalı 3 təyyarə eniş edir. 1936-cı ildə ilk dəfə Moskvaya təyyarə reysi təşkil edilir. 1940 ilin yayında Belarus istiqamətində uçuşların sayı 8 çatır.
1961-ci ildən 1983-ci ilə Belarus hava donanması mülki aviasiyanın tərkibində olur. Bu illərdə An-10, 1964 ildə Tu-124, 1973-cü ildə isə Ту-134А tipli təyyarələrlə təmin edilir. 1983 ildə Minsk mülki aviasiya texniki bazasına Tu-154 gətirilir.
SSRİ dağıldıqdan isə mülki aviasiya müstəqil Belarusun nəzfinə keçir.
«Belavia» Milli Şirkəti 5 mart 1996-cı ildə təşkil edilir. 1995—1997 illərdə Larnaka, London, Pekin, Roma və İstanbul reysləri açılır.
İstiqamətlər
right|thumb|300px|Boeing 737—500 thumb|right|300px|Ту-154М thumb|right|300px|Embraer-175 thumb|right|300px|Canadair CRJ-200ER thumb|300px|Canadair CRJ-100ER
2015-ci ilin oktyabrına olan məlumata görə «Belavia» şirkətinin bir başa reysləri: thumb| thumb| 29 aprel 2015 ildə Belavianın Minsk-Alma-Ata reysi açılır.
25 oktyabr 2015 ildə Odessaya hər il təkrarlanacaq mövsümü reyslər təşkil edilir.
2016-cı ildən isə çarter reysləri planlaşdırılır:
Təyyarə arsenalı
16 oktyabr 2003-ci ildə Belavia şirkəti lizinqlə Boeing 737-500 təyyarəsini alır. İkinci təyyarə «Belavia» şirkətinə 2004-ci ilin aprelinə alınmışdır. 2015 ilə olan məlumata görə «Belavia» şirkətinin təyyarə arsinalı  :
Müştərək şirkətlər
«Belavia» ilə müştərək şirkətlər :
4 fevral
1901–cari
thumb|[[Pekində XXIV Qış Olimpiya Oyunlarının açılış mərasimi]]
thumb|[[Lütfi Zadə]]
1601–1900
thumb|[[Şeyx Şamil]]
Vilya-Epekuyen
Villa Epekuyen — Argentinanın paytaxtı Buenos-Ayresin cənub-qərbində kurort şəhəri.
Turizmi
Turizm bölgəsi kimi fəaliyyət göstərən Epekuyeni hər il 20 min insan ziyarət edib. Şəhəri turizm üçün əlverişli edən əsas xüsusiyyəti Epekuyen gölünün okean suyundan 10 qat duzlu suya malik olması idi. Gölün suyu revmatizm, depressiya, dəri xəstəlikləri, anemiya və şəkər xəstəliklərini müalicə edərmiş.
Əfsanəyə görə, Epekuyen gölü sevgisinə görə ağlayan mifik başçının göz yaşlarından yaranmışdır. Bu səbəbdən də gölün suyu duzludur.
Təbii fəlakət
6 noyabr 1985-ci ildə başlayan güclü yağışlar nəticəsində gölün suyu artaraq şəhəri basıb. Tez bir zamanda Epekuyen gölü daşaraq insanların dincəldiyi və yaşadığı əraziləri suya qərq etməyə başlayıb. İnsanlar şəhərdən mümkün qədər uzaqlaşmağa çalışıb. Nəticədə Villa Epekuyen şəhəri duzlu suya qərq olmuşdur.
İllər keçdikcə suyun səviyyəsi aşağı enməyə başlamışdır.
10050 Cielo Drive
thumbnail|Villadan [[Benedikt Kanyona gedən yol]] 10050 Cielo Drive — ABŞ-da Los-Ancelesin Benedikt Kanyon ərazisində yerləşən, yaranmasından bu günə qədər müxtəlif hadisələrə şahid olmuş məşhur imarət. Bu imarətdə müxtəlif dövrlərdə bir sıra məşhur incəsənət adamı yaşamışdır. thumbnail|[[Şaron Teyt]] Bir çox insanın həyatını alt-üst edən evin tarixçəsi olduqca maraqlıdır. Bu ev 1969-cu ildə rejissor Roman Polanskinin həyat yoldaşı aktrisa Şaron Teytin və dostlarının ölümü ilə yaddaşlarda qalmışdır. Amma bu tarixə qədər və bu tarixdən sonra da ev bir sıra hadisələrin şahidi olmuşdur.
Ünvanı
İmarətin yerləşdiyi küçənin adı dəfələrlə dəyişikliyə məruz qalmışdır. "10050 Cielo Drive" hazırda "10066 Cielo Drive" küçəsi kimi tanınır. Maraqlı bir oxşar məqam da var: bu küçədən bir az aşağıda "10048 Cielo Drive" məhəlləsindəki imarətlər görünüş baxımdan bu imarətə olduqca bənzərdir. Bu binaları çox zaman qarışıq salırlar. Amma "Twin House" kimi tanınan həmin imarətlər isə "The Bedrock Properties" adlanır. Maraqlı cəhətlərdən biri də odur ki, həmin imarətlərin tikilmə tarixi də eyni vaxtlara təsadüf edir.
Memarlığı
Bu imarətin layihə rəhbəri memar və dizayner Robert Bördə məxsusdur. Fransız memarlığı üslubunda tikilən bina qərbi Hollivudda Müqəddəs Monika dağının "Beverli Hills" deyilən dağlarına baxan hissəsində ucaldılıb. Burda tikilən bütün binaların girişi şərqə açılır. Evlərin hər biri çardaq, üzmə hovuzu, eləcə də, geniş qonaq otağından ibarətdir. İmarət qalın şam ağacları və çiçəkli albalı ağacları ilə əhatələnib.
Tarixi
Fransız aktrisası Mişel Morqanın şərəfinə tikilən "10050 Cielo Drive" imarətinin tikintisinə İkinci Dünya Müharibəsinin ən qızğın dövründə – 1942-ci ildə başlanılıb. 1944-cü ildə isə bina tamamlanıb. Mişel Morqan bu evdə imarət tamamlananadək bir müddət yaşayıb. Amma müharibənin bitdiyi ərəfədə aktrisa Fransaya qayıdıb; amma imarətdən ayrılma səbəbini heç bir zaman açıqlamamışdır. Belə ki, buradan ayrıldıqdan sonra - hətta burada cinayət hadisəsi baş verəndə belə heç vaxt bu evlə maraqlanmayıb.
1946-cı ildən imarət olduqca yüksək məbləğə kirayənişinləri qəbul etməyə başladı. İlk belə kirayənişin Amerikanın kino sahəsində ilk qadın aktrisa kimi şöhrət tapan yazıçı-ssenarist Lillian Diana və onun anası olub. Bütün dövrlərin nəhəng qadın aktrisası kimi tanınan Lillian həmin vaxt "Duel in the Sun" filminin çəkilişləri ilə məşğul idi. O, da bu evdə qısa müddət qaldı.
Musiqi və film sənayesinin ən öndə gələn simalarından hesab olunan Rudi Altobelli 1960-1970-ci illər ərzində bu evi 86 000 dollara satın alır. Amma özü qısa müddət qaldıqdan sonra, Rudi də evi kirayəyə çıxarır. Həmin illərdə bu evdə ingilis əsilli amerikalı aktyor Kari Qrant, eləcə də, kino və serial aktrisası Düan Kannon yaşayıblar. Onlar 1965-ci ildə ailə qurduqdan sonra bu evi "Bal ayı" evi kimi seçdilər. Amma onların bu evdə yaşayışları üç il davam etdi. Sonu isə uğursuz bitdi. "Bal ayı" ilə başlayan ev, cütlüyün ayrılığının şahidi oldu. 1968-ci ildə Kari Qrant və Düan Kannon boşanaraq evdən ayrıldılar.
Kino və teatr aktyoru Henri Fonda, yunan əsilli amerikalı rəqqas və müğənni, ən əsası, bu gün də yaşayan hər kəsin məşhur "Santa Barbara" serialından tanıdığı Corc Çakiris, "Paul Revere & the Raiders" rok musiqi qrupunun aparıcı müğənnisi Mark Lindsey, televiziya aparıcısı Samanta Eqqar və "Romeo ve Cülyetta" filminin 1968-ci il versiyasında Cülyetta rolunun ifaçısı, "Qızıl Qlobus" mükafatının qalibi Oliviya Hüssey də bu evin sakinləri sırasındadırlar. Həm müğənni, həm də 35-dən çox məşhurun qətlində günahkar bilinən cinayətkar dəstənin qurucusu Çarlz Menson bu imarəti 1968-ci ilin sonlarında ziyarət edir. O vaxt rok musiqisi üslubu ilə tanınan Terri Melçer və aktrisa-model Kendays Berqen bu evdə yaşayırdılar. Bir il sonra bu bəlalı imarət daha bir ayrılığa şahid oldu. 1969-cu ildə Terri ilə Bergen ayrıldılar. Həmin ilin fevralında rejissor Roman Polanski və həyat yoldaşı Şaron Teyt evi Altobellidən kirayə aldılar.
9 avqust 1969-cu ildə isə məşhur cinayət baş verdi. Bir az əvvəl qatil-müğənni Mensonun bu evi ziyarətə gəldiyini qeyd etmişdik. Mensonlar ailəsinin üzvləri olan cinayətkar dəstə aktrisanın evində qurduğu şənliyi alt-üst etdi. Evin giriş və çıxışlarını yaxşı müəyyən etmiş qatil imarətin arxa girişindən evə daxil olur. Voyçieyç Frikovski, Cey Sebrinq, Stiven Parent, eləcə də, Abicel Folqer həmin evdə qətlə yetirilir. Hər birinin ağır silah, bıçaq zərbələri ilə öldürülməsi azmış kimi, qatillər həm də cəsədləri alçaltmaqla dövrünün məşhurlarına mesaj yollayırdı. Çarlz Mensonların həmin gecə Teyt ailəsinin qonşuluğunda olan başqa bir ailənin qətlində də iştirakı ortaya çıxdı. Məşhur biznesmen ailə Leno və Rozmariy LaBianka da digər qonşu evdə ölü tapıldılar. Qadının cəsədindən hiss olunur ki, xilas olmaq üçün həyətə qaçıb və qonşulardan kömək istəyib, amma həmin qonşuları, yəni Teyt və dostları artıq öldürülmüşdülər. Biznes sahəsindəki uğurlarının əvəzi olaraq Leno LaBiankanın çılpaq bədəni üzərində bıçaqla "Müharibə" sözü yazılmışdı. Uğursuzluqlarını uğur qazananlardan intiqam yolu ilə alan Mensonlar artıq ən təhlükəli qrup idilər. Qeyd edək ki, bu cinayət hadisəsi Hollivud ulduzlarının narahatlığına səbəb olub. 1969-cu ildə Teyt ilə dostlarının və biznesmenlərin ölümü çox pul qazanan, həddindən artıq məşhur insanları özəl mühafizə şirkətləri ilə mühafizə haqda müqavilə məsələsini meydana gətirdi. O vaxtdan bu cür məşhur simaların qurbanlarının sayı çoxalmasın deyə mühafizə sisteminin gücləndirilməsi işinə xüsusi önəm verilməyə başlandı. Altobelli evə cinayət baş verən gündən 20 gün sonra qayıtdı. Müsahibələrində o, belə deyirdi:
"Mən orada yaşayan hər bir sakinin təhlükəsiz, sevgi dolu bir həyat yaşayacağını ümid edirdim. Amma gördüyüm qədərilə hər şey düşündüyümün tam tərsi oldu. Və buna çox üzülürəm."
1992-ci ildə evin sonuncu sakini musiqiçi Trent Reznor oldu. Reznor bu evi həm yaşayış, həm də iş məqsədi ilə alır. Binanın içində həm də studiya düzəldən musiqiçi studiyanın adını "PİG" yəni "donuz" adlandırır. Şaron Teyti öldürən Menson ailəsinin üzvü Suzan Atkinsin aktrisanın ölümündən sonra onun qanı ilə divara yazdığı "Donuzlara ölüm" və giriş qapısına yazılan "Donuz" sözünə görə studiyaya bu ad verilib. Reznor 1997-ci ildəki müsahibəsində deyir:
"Özüm üçün musiqi ilə məşğul idim. Amma aktrisa Teytin bir zamanlar öldürüldüyü evdə yaşayırdım. Bir dəfə Şaronun bacısı ilə təsadüfi qarşılaşdım. O, məni görən kimi ''"Sən nə etdiyini düşünürsən? Bacımın ruhunu alçaldırsan" – deyib mənə şillə vurdu. Heyrətimdən donmuşdum. Belə bir addımı heç gözləmirdim. Sadəcə, "musiqimlə məşğulam"'' deyə bildim. Mən Menson musiqisini bəyənirdim. Amma Şaronun bacısı mənə əhvalatı danışandan sonra evə qayıtdım. Hönkür-hönkür ağladım. Həmin vaxtdan düşüncələrimi dəyişdim. Hətta həmin evdən də çıxdım".
Günter Qrass
Günter Qrass — alman yazıçı, heykəltaraş, rəssam, esseist, Ədəbiyyat üzrə Nobel mükafatı laureatı (1999).
Həyatı
Günter Qrass İkinci Dünya müharibəsinə qədər Almaniya ərazisi olan Dantsiqdə (hazırda Polşanın Qdansk şəhəri) qarışıq ailədə doğulmuşdu. Atası protestant-alman, anası isə katolik polyak idi. Kiçik yaşlarından katolik ənənələri ruhunda tərbiyə edilmişdi.
1945-ci ilin aprelində Günter Qrass yaralı halda amerikalılara əsir düşmüşdü. Federativ Almaniyaya qaytarıldıqdan sonra şaxtaçı və bənna kimi çalışmışdı. 1948-ci ildə Drüsseldorf İncənət Akademiyasına daxil olmuş, ardınca Berlin Ali Təsviri Sənət məktəbində heykəltaraşlıq və rəssamlığın sirlərini öyrənməyə çalışmışdı. Bədii yaradıcılığa isə 40-cı illərin sonunda, şeirlə başlamışdı.
Onun 1959-cu ildə çap olunan "Tənəkə təbil" adlı ilk romanı uğurlu alınmışdı. Roman Dantsiq (Qdansk), faşizm və müharibə haqqında idi. Əsərin qəhrəmanı gənc Oskar Matserat ətrafındakı hər şeyə nifrət edir. Onu həyatla bağlayan yeganə tel anasının bağışladığı ucuz təbildir. Oskar bu təbildən ayrılmır, daim çalır. Başqa sözlə desək, həyata, insanlara, hadisələrə münasibətini təbil döyəcləməklə ifadə edir. Təbil çala-çala tribuna önündən keçən bu gənc əslində XX əsr Almaniyasında bütöv bir nəslin ümumiləşdirmiş obrazı idi. Alman rejissoru Folker Şlyondorfun romanın motivləri əsasında çəkdiyi eyniadlı film (1979) Kann festivalının ən yüksək mükafatına — Qızıl Palmaya və ən yaxşı xarici filmlər üçün təsis edilmiş Oskara layiq görülmüşdü.
Dantsiq və 20-30-cu illərin alman gəncliyi müəllifin "Siçan-pişik" (1961) və "İt illəri" (1963) romanlarının da mərkəzində dayanmışdı. "Tənəkə təbil" də əlavə olunmaqla bu əsərləri çox vaxt "Dantsiq trilogiyası" adlandırırlar. Hər üç romanda ictimai tənqid və qrotesk elementləri çox güclüdür. Günter Qrass müasir alman həyatının problemlərinə də yad deyildir. Onun "İlbizin gündəliyi" (1972), "Kambala" (1977) romanları mövcud cəmiyyətin üzləşdiyi siyasi, mənəvi və əxlaqi problemlərə toxunur. Müəllifin uğurlu əsərləri sırasına tarixi-fantastik "Telqtdə görüş" (1979), "Uydurmalar" (1982) povestlərinin və "Yarasa" (1985) romanının da adları daxil edilə bilər.
Siyasi baxışlarına görə Günter Qrass həmişə sosial-demokratlara rəğbəti ilə seçilmişdir. O, 1982-ci ildən Almaniya Sosial-Demokrat partiyasının üzvləri sırasına daxil olmuşdu. Nə qədər qəribə səslənsə də, Qrass iki Almaniyanın birləşməsinə qarşı çıxan azsaylı alman intellektuallarından biri kimi tanınmışdı. Yazıçı bunu birləşmiş Almaniyanın dünya üçün yenidən hərbi təhlükə mənbəyinə çevrilmək ehtimalı ilə əlaqələndirmişdi.
1999-cu ildə Günter Qrass "çoxmənalı və qorxulu pritçaları ilə tarixin yaddan çıxmış obrazını işıqlandırdığına görə" Nobel mükafatı laureatı olmuşdur. Nobel mühazirəsini çağdaş dünyanın problemlərinə həsr edən yazıçı "qardaşı sosializm o biri dünyaya yola salınandan sonra kapitalizmin nəhənglik maniyasından əziyyət çəkdiyindən" şikayətlənmiş, laureatlara verilən pul mükafatının əslində dinamitdən çıxdığını xatırladaraq ədəbiyyatı həyatda və cəmiyyətdə dinamit rolunu oynamağa yox, daha nəcib və humanist məqsədlərə xidmət etməyə çağırmışdı.
Yazıçı bu məsələdə şəxsi nümunə göstərərək 2001-ci ildə Qdanskda müharibə dövründə itirilmiş, yaxud qənimət kimi ələ keçirilmiş incəsənət əsərlərinin toplandığı birgə alman-polyak muzeyinin yaradılması ideyası ilə çıxış etmişdi. Bəzən ekstravaqant təşəbbüsləri ilə seçilən Qrass 1985-ci ildən başlayaraq alman cazmeni Günter Zammerin caz musiqisinin müşayiəti ilə özünün ifasında bir çox əsərlərinin CD disklərini hazırlayıb yaymaqla məşğul olur.
Günter Qrass xeyli müddət paytaxda deyil, Lübek şəhərində yaşamışdır. O, 2005-ci ildə burada "Lübek ədəbi görüşləri" adlı dərnək yaratmışdır.
Yazıçı 13 aprel 2015-ci ildə Lübekdə vəfat etmişdir.
Estansiano FK
Estansiano İdman Klubu — Estansiano kimi də tanınan, 14 iyun 1956-cı ildə yaranan və Serjipi ştatının Estansiya şəhərini təmsil edən Braziliya futbol klubudur.
Tarixi
Klub 14 iyun 1956-cı ildə təsis edilmişdir. Klub 2010-cu ildə Serjipano Liqasının Seriya A2 dəstəsini ikinci pillədə başa vurmuşdur. Onlar liqada yalnız Sokorrense FK klubundan geri qalmışlar.
Stadion
Estansiano İdman Klubu öz ev oyunlarını digər adı Frankao olan Estadio Qovernador Avqusto Franko stadionunda keçirir. Stadionun maksimum tamaşaçı tutumu 8000 nəfərə bərabərdir.
Padar (Oğuz)
Padar — Azərbaycan Respublikasının Oğuz rayonunun inzibati ərazi vahidində kənd.
Toponimikası
Yaşayış məntəqəsinin adı oğuz-səlcuq tayfalanndan biri olan padarların adı ilə bağlıdır. Tədqiqatçılara görə, padarlar Elxanilər dövründə (XIII əsr) Orta Asiyadan Azərbaycana gəlmişlər. Padarlar Azərbaycanın cənubunda yaşamış, Səfəvilər dövründə (XVI-XVII əsrlərdə) dağlı tayfaların basqınlarının qarşısını almaq məqsədilə Azərbaycanın şimal zonasına köçürülmüşdülər. Şahsevən tayfa ittifaqında mühüm rol oynayan padarlar sonralar müəyyən ictimai-iqtisadi hadisələrlə əlaqədar müxtəlif ərazilərə səpələnmişdilər. XVIII əsrdə Cavad qəzasında yaşayan padarların ilxıçı, qaraçörüklü, axtaçı, pölüklü, küyülçü və s. tirələrindən, ümumiyyətlə 20 tirə və 218 ailədən ibarət olması haqqında məlumat mövcuddur.
Tədqiqatçı etnoqraf Məmmədhəsən Vəlili (Baharlı) da padarları ən məşhur oğuz tayfalarından biri kimi təqdim edir və göstərirdi ki, "13-cü əsrin ortalarında, İranda hakimiyyət moğollardan olan hülakulara keçdikdə, Hülakü İranda öz mövqeyini möhkəmlətmək üçün 200 min türk ailəsini köçürüb, İranda oturtmuşdu (məskunlaşdırılmışdı). O ailələr bir müddətdən sonra Azərbaycana köçdülər. Bu türklər Qayı adlanan xüsusi türk tayfasıdır. Ağ hunların övladları hesab olunurlar, əvvəllər Qərbi Türküstanda yaşayırdılar. Qayı türklərinin məşhur qəbilələri bunlar idi: Qaçar, Əfşar, Zülqədər, Çoban, Baharlı, Padar, Ustacalı, Lək, Xəlili, Sorsor, Şəfəq, Ussalı, Zəngənə, Armalı və qeyriləri". . Səfəvilər dövründə-XVI-XVII əsrlərdə Şimali Azərbaycana gələrək məskunlaşmışlar.
"Padar" — iki hissədən ibarətdir: "pad" və "ər". "Pad" (bat-pat-pad) — "bahadır, igid, möhkəm, mətin, cəsur, döyüşçü", "ar" (ər) isə — "igid, kişi" deməkdir. "Padar" — "ər kişi, igid döyüçü" anlamındadır. Dəvəçi, Ağsu, Qubadlı, Sabirabad, Xaçmaz, Hacıqabul rayonlarında da eyniadlı kəndlər var.
Coğrafiyası və iqlimi
Kənd Alazan-Əyriçay vadisində yerləşir.
Əhalisi
2017-ci il 1 yanvar siyahıyaalınmasına əsasən kəndə 2484 nəfər əhali yaşayır.
İqtisadiyyatı
Kənd əhalisinin əsasən məşğuliyyətini heyvandarlıq, taxılçılıq və tərəvəzçilik təşkil edir. Kənddə ticarət, iaşə və məişət xidməti obyektləri fəaliyyət göstərir.
Hazırda kəndin bəzi sakinləri zəliçilik təsərrüfatı ilə məşğuldurlar.
Mədəniyyəti
Kənddə klub, kitabxana, poçt, 269 nömrəlik elektron ATS mövcuddur.
Təhsil
Kənddə uşaq bağçası və orta məktəb fəaliyyət göstərir.
Sincan (Oğuz)
Sincan — Azərbaycan Respublikasının Oğuz rayonunun inzibati ərazi vahidində kənd.
Ehalisi-1673
Toponimikası
Oykonim qədim türk dillərindəki sin (düşərgə, ordugah) və qan (yer, məkan) sözlərindən düzəlib, "düşərgə yeri" mənasındadır. Orta əsrlrdə Azərbaycan ərazisində Səncan adlı bir neçə yaşayış məntəqəsi olmuşdur. Hazırda Cənubi Azərbaycanda da eyniadlı kənd var. Sincan eyni zamanda qambatı da adlanan çoxillik ot və kol bitkisinin adıdır.
"Sincan" — türk Azərbaycan mənşəli etnotoponimdir. Dəvəçi rayonunda Sincan-Boyat adlı kənd var. Köçəri türkmənlər içərisində sencan adlı tayfa olmuşdur. "Sincan" — iki sözün birləşməsindən yaranmışdır: "sin" və "can". "Sin" — türk dillərində "kimi, sanki" mənalarını daşıyır. "San" isə — "həyat, dirilik" deməkdir. "Sincan" — "can kimi", yəni "çox gözəl, çox səfalı, həyat nişanəli, əbədi yaşar" anlamına gəlir.
Tarixi abidələri
Kənddə yerli əhəmiyyətli memarlıq abidələrindən 4946 inventar nömrəli məscid və minarə var.
Coğrafiyası və iqlimi
Kənd Alazan-Əyriçay çökəkliyində, rayon mərkəzindən 28 km cənub-şərqdə, Şəki-Qəbələ şose yolunun solunda yerləşir. Rayon mərkəzindən Xaçmaz, Filfilli, Mollalı kəndlərinə, Bakı şəhərinə və Qəbələ rayonuna gedən avtobuslar Sincandan keçir.
İqtisadiyyatı
Kənd əhalisinin əsas məşğuliyyətini heyvandarlıq, taxılçılıq, bağçılıq və tərəvəzçilik təşkil edir. Kənddə ticarət və iaşə obyektləri fəaliiyət göstərir.
Mədəniyyəti
Kənddə klub, kitabxana, poçt və 288 nömrəlik elektron ATS var.
Təhsil
Kənddə uşaq bağçası və orta məktəb fəaliyyət göstərir.
Səhiyyə
Kənddə xəstəxana mövcuddur.
Ərəbşahverdi (Göyçay)
Ərəbşahverdi — Azərbaycan Respublikasının Göyçay rayonunun Mallı Şıxlı inzibati ərazi vahidində kənd. Azərbaycan Respublikası Milli Məclisinin 1 sentyabr 2004-cü il tarixli, 727-IIQ saylı Qərarı ilə Göyçay rayonunun Ərəbşahverdi kəndi Yeniarx kənd inzibati ərazi dairəsi tərkibindən ayrılaraq, mərkəzi Mallı Şıxlı kəndi olmaqla, Mallı Şıxlı kənd inzibati ərazi dairəsi yaradılmışdır.
Toponimikası
Ərəbşahverdi XIX əsrdə ərəb mənşəli böyük tayfalardan birinin adı idi. 1870-ci ildə 250 ailədən ibarət olan bu tayfa sonralar üç hissəyə parçalanmışdı. İki hissədən ibarət olan ərəbşahverdi tayfasının 70 ailəlik bir hissəsi həmin illərdə Göyçay qəzasına köçərək indiki Ərəbşahverdi kəndinin əsasını qoymuşdu.
Coğrafiyası və iqlimi
Kənd rayon mərkəzindən cənub-qərbdə, Göyçay-Ucar avtomobil yolu kənarında, Şirvan düzündə yerləşir.
Əhalisi
2009-cu ilin siyahıyaalınmasına əsasən kənddə 356 nəfər əhali yaşayır.
İqtisadiyyatı
Əhalinin əsas məşğuliyyəti taxılçılıq, heyvandarlıq, pambıqçılıq, baramaçılıq və meyvəçilikdir.
SW Italia
"SW Italia" — Azərbaycan-İtaliya müştərək aviaşirkəti.
Erica plukenetii
(Erica plukenetii) —  fəsiləsinin  cinsinə aid bitki növü.
Etibar Etibarlı
Etibar Etibarlı — şair-publisist, jurnalist, Azərbaycan Yazıçılar və Jurnalistlər birliklərinin üzvü, Rəsul Rza adına ədəbi mükafatın laureatı, Prezident təqaüdçüsü.
Həyat və fəaliyyəti
Etibar Etibarlı 2 aprel 1951-ci ildə Şamaxı rayonunun Kürdəmic kəndində (indiki Əhmədli) anadan olmuşdur. 1968-ci ildə S. M. Qənizadə adına Şamaxı şəhər 1 saylı orta məktəbi bitirmişdir. Bir müddət "Yeni Şirvan" rayon qəzetində işləmiş, sonra isə AzTV-nin "Gənclik" redaksiyasının "Yekun" jurnalında ştatdankənar kiçik redaktor kimi fəaliyyət göstərmişdir. Uşaq yaşlarından şeirə həvəs göstərmişdir. 1974-cü ildə M. F. Axundov adına Rus dili və Ədəbiyyatı İnstitutunu (indiki Slavyan Universiteti) bitirib, rayonda müəllim işləmişdir.
Bədii fəaliyyəti
İlk şeirləri hələ məktəbliykən "Göyərçin" jurnalında və rayon qəzetində dərc olunmuşdur. "Ulduz" jurnalının 1969-cu il 10-cu nömrəsində şair Nəbi Xəzri onun haqqında "Uğurlu yol" məqaləsi yazmış, onu ümidverən bir gənc şair kimi ədəbi aləmə təqdim etmiş:
Etibar Etibarlının isə həmin nömrədə iki səhifə həcmində şeirləri çap olunmuşdur. 1975-ci ildə "Molodyoj Azerbaydjana" qəzetinin Şamaxı və Ağsu rayonları üzrə ştatdankənar müxbiri olmuşdur. Sonrakı uzun illər ərzində isə jurnalist kimi rəsmi mətbuat orqanlarında, o cümlədən dəvət aldığı keçmiş "Kommunist" qəzetində, daha sonra "Xalq qəzeti", "Mülkiyyət", "Respublika" kimi rəsmi qəzetlərdə, həmçinin AzərTAc-da (Dövlət İnormasiya Agentliyində) işləmişdir. Bu illər ərzində o, müxtəlif mövzularda müxtəlif səpgili yüzlərlə məqalə, oçerk və felyeton yazmış və yazıçı-publisist kimi də tanınmışdır.
Etibar Etibarlı yüzlərlə şeirin, bir çox poemaların, M. Müşfiq haqqında "Gözdən yaş çıxarmı ürək yanmasa?" pyesinin, həmçinin şeir kitablarının müəllifidir. O, həm də epik-lirik poemalar müəllifi kimi tanınır "Nisgil", "Taleyimdən keçənlər (irihəcmli), "Bir gecənin poeması", "Ağdama gedən yol","Dan üzü ağaranda" (Çanqqala döyüşünün 100 illiyinə həsr olunmuş), "Dünya dağılacaq" (Dialoq-poema) və s. kimi poemaları oxuculara bəllidir. Etibarlı mediada, qəzet və jurnallarda həm də bir şair-tənqidçi kimi mütəmadi olaraq, kəskin ədəbi-tənqidi məqalər yazmış, ədəbi prosesə öz münasibətini bildirmişdir. O, 1-ci qrup əlil idi, buna baxmayaraq fəaliyyətini davam etdirirdi.
Vəfatı
Ağır xəstəliklə əlaqədar səkkiz dəfə cərrahi əməliyyata məruz qalsa da, yeddi il çarpayı dustağı olsa da ədəbi yaradıcılığını davam etdirən şair 7 may 2019-cu ildə Bakıda vəfat etmişdir.
Antakya
Antakya və ya tarixi azərbaycancada Əntakiyə — Türkiyənin cənubunda, Suriya sərhədinin yaxınlığında olan Hatay ilində şəhər və onun inzibati mərkəzi.
Tarixi
Əntakiyəni e.ə. 300-cü ildə Makedoniyalı İsgəndərin sərkərdəsi I Selevk Nikator salmış və atası Antioxun adını vermişdir. 1516-cı ildə türklər Əntakiyəni alandan sonra Əntakiyə adlandırılmışdır. Roma tikililərindən stadionun, yaşayış evlərinin, şəhərkənarı mozaikalı mülklərin, Asi çayı üzərindəki körpünün, 5 darvazalı Bizans divarlarının qalıqları saxlanılmışdır. Şəhərkənarı Dafnada teatr (2 əsr), qəbiristanlıq (381), Müqəddəs Pyotr mağara məbədi (4–5 əsrlər) qalmışdır. Əntakiyənin ətraf yerlərində erkən xristian xarabalıqlarından müqəddəs Semyon (541–565), Müqəddəs Varlaam (6 əsr) monastırları, islam abidələrindən Ulu Came (16 əsr), Həbib Nəcar məscidi saxlanılmışdır. Hatay arxeoloji muzeyi var. Əhalisi 352 min (2007). Asi çayı sahilindədir. Avtomobil yolları qovşağı. Yeyinti, toxuculuq sənayesi, müəssisələri var.
Litsea gardneri
(Litsea gardneri) —  fəsiləsinin  cinsinə aid bitki növü.
Qanadlı zantoksilum
Ümumi yayılması
Himalay dağlarında, Çin, Koreya və Yaponiyada yayılmışdır.